nahid-hub/BLUGE-bengali-wikipedia-section-title-prediction huggingface dataset:
মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।

সাধারণতঃ নিম গাছের ডাল বা শাখার ক্ষুদ্র অংশ কেটে নিয়ে এক পাশে সামান্য চিবিয়ে ছিবড়া বানিয়ে নিম-দাঁতন তৈরি করে তা দিয়ে দাঁত পরিষ্কার করা হয়। শহরাঞ্চলে টুথব্রাশের আগমন ও ব্যাপক প্রচলনের ফলে দাঁতনের ব্যবহার কমে গেলেও গ্রামাঞ্চলে এর ব্যাপক ব্যবহার রয়েছে।

সঠিক অনুচ্ছেদ শিরোনাম কোনটি?
titleA. সতর্কতা
titleB. দাঁত পরিষ্কার
titleC. ইতিহাস
titleD. চিউই স্টিক বা দাঁতন
উত্তর: titleD
বাউল গান বাংলার ঐতিহ্যবাহী লোকায়ত সংগীতের একটি অনন্য ধারা। এটি বাউল সম্প্রদায়ের নিজস্ব সাধনগীত। আবহমান বাংলার প্রকৃতি, মাটি আর মানুষের জীবন জিজ্ঞাসা একাত্ম হয়ে ফুটে ওঠে বাউল গানে। আরো ফুটে ওঠে সাম্য ও মানবতার বাণী। এ ধারাটি পুষ্ট হয়েছে পঞ্চদশ শতাব্দীর তান্ত্রিক বৌদ্ধ ধর্মের ভাব, রাধাকৃষ্ণবাদ, বৈষ্ণব সহজিয়া তত্ত্ব ও সুফি দর্শনের প্রভাবে। কোনো কোনো ইতিহাসবিদের মতে, বাংলাদেশে বাউল মতের উদ্ভব সতের শতকে। এ মতের প্রবর্তক হলেন আউল চাঁদ ও মাধব বিবি। গবেষকদের মতে, নিজ দেহের মধ্যে ঈশ্বরকে পাওয়ার তীব্র ব্যাকুলতা থেকে বাউল ধারার সৃষ্টি। বাউল সাধকদের সাধনার মাধ্যম হচ্ছে গান। সাধকের কাছে সাধন-ভজনের গূঢ়তত্ত্ব প্রকাশ পায় গানের মাধ্যমেই। প্রত্যেক মানুষের অন্তরে যে পরম সুন্দর ঈশ্বরের উপস্থিতি, সেই অদেখাকে দেখা আর অধরাকে ধরাই বাউল সাধন-ভজনের উদ্দেশ্য। বাউলের ভূখণ্ড তার দেহ, পথপ্রদর্শক তার গুরু, জীবনসঙ্গী নারী, সাধনপথ বলতে সুর, আর মন্ত্র বলতে একতারা। ভিক্ষা করেই তার জীবনযাপন। ভিক্ষা না পেলেও তার দুঃখ নেই। তার যত দুঃখ মনের মানুষকে না পাওয়ার। বাউলের সাধনপথ যত দীর্ঘায়িত হয়, ব্যাকুলতা তত বাড়ে; দুঃখ যত গভীর হয়, গান হয় তত মানবিক।

সঠিক অনুচ্ছেদ শিরোনাম কোনটি?
titleA. বৈশিষ্ট
titleB. অনন্য ধারা
titleC. বিশ্ব সাংস্কৃতিক ঐতিহ্যের অংশ বাউল গান
titleD. লালনের বাউল গান
উত্তর: titleB
সাঁইথিয়া একটি অর্থনৈতিক দিক থেকে গুরুত্বপূর্ণ শহর এবং পশ্চিমবঙ্গের মধ্য অঞ্চলের ব্যস্ততম ব্যবসায়ের কেন্দ্রবিন্দু। শহরটি জেলার প্রধান বাণিজ্য কেন্দ্র। এখানকার অর্থনীতি কৃষি পণ্য এবং তাদের সম্পর্কিত ব্যবসার উপর ভিত্তি করে আছে। রাইস মিল, মাস্টার্ড অয়েল মিল, ব্রান অয়েল মিল, প্যাফড রাইস মিল, গুড় এবং গ্যালভেনাইজড ওয়্যার প্রোডাক্ট ইউনিট এবং অন্যান্য ব্যবসা এখানে চালিত হয়। সাঁইথিয়ার অর্থনীতি কৃষি পণ্য বিক্রির কারণে উঁচুতে দাঁড়িয়েছে। শহরটি কুটির শিল্প এবং কৃষি ভিত্তিক বিভিন্ন পণ্যাদির রফতানি ও আমদানি কেন্দ্র হিসাবে পরিচিত। সাঁইথিয়ার ব্যবসায়ের আঞ্চলটি পশ্চিমে ঝাড়খণ্ড এবং উত্তর পূর্বে আসাম পর্যন্ত ছড়িয়ে রয়েছে। শহরটি দেশের বিভিন্ন অঞ্চলের সাথে ভালভাবে সংযুক্ত রয়েছে। শহর থেকে, কৃষি পণ্যগুলি রাজ্যের বিভিন্ন অঞ্চলে এবং পূর্ব ভারতের বিভিন্ন অঞ্চলে সড়ক ও রেলপথের মাধ্যমে রফতানি করা হয়। যা শহরটিকে বিভিন্ন ধরনের পণ্য বিতরণ এবং পরিবহনের কেন্দ্র করে তোলে। শহরটির আর্থ-অর্থনৈতিক অবস্থা বেশ শক্তিশালী এবং শিক্ষার অনুপাত ক্রমাগত বৃদ্ধি পাচ্ছে।

সাঁইথিয়া ব্যাংকিং ও ফিনান্সের একটি গুরুত্বপূর্ণ কেন্দ্র। শহরে ১৩ টি ব্যাংক শাখা রয়েছে। এর মধ্যে ৯ টি সরকারী খাতের ব্যাংক এবং বাকী ৪ টি বেসরকারী খাতের ব্যাংক।

সঠিক অনুচ্ছেদ শিরোনাম কোনটি?
titleA. সংস্কৃতি এবং উৎসব
titleB. জনসংখ্যার উপাত্ত
titleC. নগর কাঠামো
titleD. অর্থনীতি
উত্তর: titleD
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। শিমুরালি রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

শিমুরালি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. ইতিহাস
titleB. বৈদ্যুতীকরণ
titleC. অবস্থান
titleD. পরিকাঠাম
উত্তর: titleD
ভাওয়াল রাজবাড়ি রমেন্দ্রনারায়ণের সম্পত্তির ভাগ থেকে দাবিদার সন্ন্যাসীকে টাকা নিতে অনুমতি দেয়া হয়। তিনি অন্যান্য বিষয়ের নিষ্পত্তি না হওয়া পর্যন্ত অর্থ গ্রহণ স্থগিত রাখেন, এবং এই সম্পত্তির কর্তৃত্ব কোর্ট অফ ওয়ার্ডসের হাতেই রাখেন। একই সময়ে তিনি বিয়ে করেন।

রাজস্ব বোর্ড মামলা নিয়ে কার্যক্রম বন্ধ রাখে তখনকার মতো। বিবাদীপক্ষের উকিল ছিলেন অমিয় নাথ চৌধুরী মামলা থেকে সরে দাঁড়ান। তবে বিভাবতী দেবী হাল ছাড়তে রাজি হননি। দ্বিতীয় বিশ্বযুদ্ধের ফলে মামলার আপিল ১৯৪৩ সাল পর্যন্ত বন্ধ থাকে। ঐ বছর বিভাবতী দেবীর আইনজীবীরা হাইকোর্টের রায়ের বিরুদ্ধে লন্ডনের প্রিভি কাউন্সিলে আপিল করে। জার্মান বিমান হামলায় কাউন্সিলের কক্ষ ক্ষতিগ্রস্ত হওয়ায় প্রিভি কাউন্সিলের অধিবেশন ঘটে হাউজ অফ লর্ডসে, ১৯৪৫ সালে সেখানেই শুনানি শুরু হয়। ডি এন প্রিট দাবিদারের পক্ষে এবং ডব্লিউ ডব্লিউ কে পেইজ, কোর্ট অফ ওয়ার্ডসের পক্ষে মামলা পরিচালনা করেন।

প্রিভি কাউন্সিল আপিল শুনতে রাজি হয়। লর্ড থাঙ্কের্টন, লর্ড হার্বার্ট ডু পার্স্ক, এবং স্যার চেতুর মাধবন আপিলের বিচার করেন। ২৮ দিন ধরে শুনানি চলে। ১৯৪৬ সালের জুলাই ৩০ তারিখে বিচারকেরা দাবিদারের পক্ষে রায় দেন, এবং আপিল নাকচ করে দেন। পরের দিন কলকাতায় টেলিগ্রাফ মারফত মামলার রায় জানানো হয়।

সঠিক অনুচ্ছেদ শিরোনাম কোনটি?
titleA. প্রথম মামলা
titleB. দ্বিতীয় মামলা
titleC. জনপ্রিয় সংস্কৃতিতে ভাওয়াল সন্ন্যাসী মামলা
titleD. ফরেনসিক তাৎপর্য
উত্তর: titleB
এই গ্রামের বেশিরভাগ মানুষেরা কৃষি করে জীবিকা নির্বাহ করে আছে। কিছু সংখ্যাক মানুষ সরকারি চাকরি করে। যদিও গ্রামটির প্রধান জীবিকা কৃষি কিন্তু পর্যাপ্ত পরিমাণে ভূমি না থাকার জন্য গ্রামের মানুষ অন্য উপায় বেছে নিয়েছে। যেমন কিছু লোকে দোকান কৰে, কিছু লোকে মাছ মারে, কিছু লোক গুয়াহাটী বা অন্য রাজ্য গিয়া হাজিরা বা ব্যক্তিগত খণ্ড কোম্পানিতে চাকরি করে। কিছুলোক আবার বে-সরকারী বিদ্যালয় প্রতিষ্ঠা করে টাকা অর্জন করছে। কিছুলোক অসমের বয়ন শিল্প (তাঁতশাল)এ কাম করে। তাঁতশালে কাপোড় তৈরী করে সেই কাপোড়গুলি মেঘালয়, হাটশিঙিমারি, মানকাচর ইত্যাদি জাগায় নিয়ে বিক্রি করে।

সঠিক অনুচ্ছেদ শিরোনাম কোনটি?
titleA. রে’ল স্টেশন
titleB. যাতায়ত
titleC. প্রধান জীবিকা
titleD. খেতে উৎপাদন করা শস্য
উত্তর: titleC
খ্রিস্টপূর্ব ৭৭১ অব্দে কুয়ানরং আক্রমণের ফলে পশ্চিম ঝাও সাম্রাজ্য ও এর রাজধানী হাওজিং ধ্বংস হলে ঝাও সম্রাট তার পূর্ব রাজধানী লুওয়িতে পালিয়ে যেতে বাধ্য হন। এই ঘটনার ফলে পূর্ব ঝাও সাম্রাজ্য প্রতিষ্ঠিত হয়, যা শরৎ বসন্ত কাল ও যুদ্ধরত রাজ্য কাল এই দুই সময়ে বিভক্ত হয়। শরৎ বসন্ত কালে চীনের জায়গীর প্রথা "ফেংজিয়াং" বিলুপ্ত হতে থাকে। ঝাও রাজদরবার গুয়ানঝং অঞ্চল হারালে সেখানে নামমাত্র ক্ষমতার অধিকারী হয় এবং রাজধানী লুওয়ির আশেপাশের অল্প কিছু অঞ্চলে তাদের পূর্ণ ক্ষমতা ও নিয়ন্ত্রণ বিদ্যমান থাকে। ঝাও সাম্রাজ্যের প্রথম দিকে তাদের বিশাল অঞ্চল দেখাশুনার জন্য রাজ আত্মীয় ও সেনাপ্রধানদের জায়গীরের কর্তৃত্ব দেওয়া হয়েছিল। ঝাও রাজাদের ক্ষমতা ক্ষীণ হতে থাকলে জায়গীরগুলো স্বাধীন রাজ্য হতে থাকে।
সঠিক অনুচ্ছেদ শিরোনাম কোনটি?
titleA. ইতিহাস
titleB. আভিজাত্য
titleC. ধর্ম
titleD. সাহিত্য
উত্তর: titleA
প্রদানের বছর (২০০০ – বর্তমান)
২০০০ সাল থেকে বিশেষ মণ্ডপসজ্জার জন্য "নব্য নকশি" পুরস্কার প্রদান শুরু হয়। "শ্রেষ্ঠ পুজো" বা "বছরের বিস্ময়" সম্মান প্রাপ্ত পূজাগুলিও এই পুরস্কার পেতে পারে। ২০০০ সালে "দর্পনারায়ণ ঠাকুর স্ট্রিট সার্বজনীন" ঘুঁটে দিয়ে মণ্ডপ নির্মাণ করে প্রথমবার এই সম্মান লাভ করেছিল। অখ্যাত ও পরিচিত উভয়প্রকার পূজামণ্ডপই এই পুরস্কারের জন্য মনোনীত হতে পারে। বিচারকেরা মণ্ডপসজ্জার জটিলতা, সূক্ষ্ম পরিকল্পনা ও প্রযুক্তিগত অভিনবত্ব বিচার করে এই সম্মান প্রদান করেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. শ্রেষ্ঠ প্রতিমাশিল্পী
titleC. নব্য নকশি
titleD. পুরস্কার বিভাগ
উত্তর: titleC
সাদা-কালো রঙের ছোট থেকে একটু বড় আকারের প্রজাপতিদের ডানার বাইরের দিকের অংশ মূলত দুধ সাদা হয়। ভেতরের ডানা পুরুষদের ক্ষেত্রে গাড় কমলা সঙ্গে কালো সীমানা পটি হয়। স্ত্রীদের ক্ষেত্রে ভিতরের ডানার রং কালো এবং ওপরের ডানার ভিতরের দিকের মাঝে সাদা ছোপ দেখা যায়। চোখের রঙ কালো এবং অ্যান্টেনা হয় কালো যার অগ্রভাগ কমলা রঙের হয়ে থাকে।

সঠিক অনুচ্ছেদ শিরোনাম কোনটি?
titleA. বিস্তার
titleB. আকার
titleC. আচরণ
titleD. বর্ণনা
উত্তর: titleD
ফ্লোরা জাইবুন মাজিদের পিতা মোল্লা আব্দুল মাজিদ ছিলেন ঢাকা বিশ্ববিদ্যালয়ের প্রথম ব্যাচেলর স্নাতক এবং মা বেগম নাজমান্নেছা মাজিদ ছিলেন একজন বিশিষ্ট সমাজসেবী যিনি স্বীকৃতিস্বরূপ পদক লাভ করেন। ১৯৫০ এর দাঙ্গার সময় হিন্দু সম্প্রদায়ের লোকজনকে তিনি আশ্রয় দেন এবং একইভাবে ১৯৭১ সালে স্বাধীনতা সংগ্রামের সময় হিন্দু মুসলমান উভয় সম্প্রদায়ের দুস্থ ও অসহায় মানুষকে তিনি আশ্রয় দিয়েছিলেন। ১৯৫৪ সালে ময়মনসিংহের প্রথম প্রসূতি হাসপাতাল প্রতিষ্ঠায় তিনি গুরুত্বপূর্ণ অবদান রাখেন এবং ঢাকা মহিলা সমিতির প্রেসিডেন্ট হিসেবে তিনি ফকিরাপুলে সুবিধা বঞ্চিত শিশুদের লেখাপড়া এবং ভোকেশনাল ট্রেনিং -এর ব্যবস্থা করেছিলেন। 
ফ্লোরা জাইবুন মাজিদের দাদা মোল্লা সাদাত্‍ আলী নরসিংদীর আশরাফপুর গ্রামে অনেক জমি-জমার মালিক ছিলেন। তার নানা খান বাহাদুর দলিল উদ্দীন আহমদ ম্যাজিস্ট্রেট হলেও তার লেখা ইংরেজি গ্রামার ও ট্রান্সলেশন বই প্রকাশিত হয়েছিল। নানী ফায়জুন্নেসা সমাজসেবী ছিলেন এবং কঠোর পর্দার অন্তরালে থেকেও তিনি গরীব-দুঃখীদের সাহায্য করতেন নিজ বাড়িতে থেকে পড়াশোনা করতে ও দাঙ্গার সময় তিনি উভয় সম্প্রদায়ের লোকজনকে আশ্রয় দিয়ে। ফ্লোরা জাইবুন মাজিদের বড় বোন রুবি রহমান কূটনীতিক স্বামীর সঙ্গে সারা বিশ্ব ঘুরে বেড়িয়েছেন এবং তিনিই প্রথম বাঙালি নারী শিল্পী যিনি চীনা পদ্ধতিতে জল রঙে ছবি এঁকেছেন যা মুগ্ধ করেছিল কামরুল হাসান ও মুস্তাফা মনোয়ারের মতো শিল্পীদের। রুবি রহমানের লেখা পড়ে মুগ্ধ হয়েছেন সুফিয়া কামাল। তিনি মৃত্যুবরণ করেন মাত্র ৩৫ বছর বয়সে দামাস্কাস-বৈরুতের পথে এক মর্মান্তিক সড়ক দুর্ঘটনায় ।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. বংশ পরিচয়
titleD. শিক্ষা জীবন
উত্তর: titleC
টিপু সুলতান তিনি বাংলাদেশের ওয়ার্কার্স পার্টির সদস্য। তিনি ওয়ার্কার্স পার্টি থেকে নির্বাচিত সাংসদ। তার নির্বাচনী এলাকা হলো বরিশাল-৩। এটি বরিশাল জেলায় অবস্থিত জাতীয় সংসদের ১২১নং আসন। আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত। বাংলাদেশ যুব মৈত্রীর বরিশাল জেলা শাখার সভাপতি হিসেবে টিপু সুলতান দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. কর্মজীবন
titleC. রাজনৈতিক জীবন
titleD. প্রাথমিক জীবন
উত্তর: titleC
এই মহাপ্লাবন হয়েছিলো কারণ ঈশ্বর মানবজাতির বিচার করেন। এ বলা হয়েছে, ঈশ্বর ‘মানুষ’কে বিচার করেন তার মন্দ কাজ ও পাপাচারের জন্য। এ আরো বলা হয়েছে, ঈশ্বর ‘সকল মাংসের’ বিচার করবেন তাদের দূর্নীতি ও অবাধ্যতার কারণে। জেনেসিসের ৬:৫-৮ নাম্বার শ্লোকে বর্ণিত বিচারকে মনে করা হয় যে তা পূর্বে লিখা হয়েছে ও দ্বিতীয়টির সাথে যুক্ত করে দেওয়া হয়েছে। বিচারের এই উপাদান বন্যা আখ্যানকে ব্যাবিলনীয় মহাকাব্য গিলগামেশে বর্ণিত বন্যা থেকে পৃথক করে। গিলগামেশের কাহিনী অনুযায়ী বন্যার আখ্যান বর্ণিত হয়েছে শুধুমাত্র মহাকাব্যের কাহিনীর ধারাবাহিকতায় এবং প্রতীয়মান হয় যে  এটি বহু ঈশ্বরবাদীদের অহেতুক কল্পনা। এটি ইশ্বরের চূড়ান্ত বিচার ছিলো না। ব্যাবিলনীয় বন্যার আট্রাহ্যাসিস সংস্করণে বলা হয়েছে, ( যা সরাসরি বন্যা সংক্রান্ত) এটা স্পষ্ট যে এই বন্যা সরাসরি ঈশ্বর প্রদত্ত, অধিক জনসংখ্যা কমানোর জন্য ঈশ্বর এমন করেছেন। বন্যার পর নতুন মাপকাঠির প্রচলন করা হয় যার দ্বারা একই সমস্যার আবর্তন প্রতিরোধ করা যায়। 

সঠিক অনুচ্ছেদ শিরোনাম কোনটি?
titleA. বন্যা আখ্যান
titleB. প্রস্তুতি
titleC. নেফিলিম
titleD. ঈশ্বরের রায়
উত্তর: titleD
আদি নিবাস চিত্রা নদীর তীরে শিঙে-শোলপুর গ্রাম হলেও, ১৯২১ সালের ১২ জুলাই মেদিনীপুরের মামাবাড়িতে সুকুমারী দেবীর জন্ম। কথিত আছে তার পিতামহ বিপিনবিহারী দত্ত আচারের অত্যাচারে শিশুবেলার এক খেলার সাথী-র মৃত্যু প্রত্যক্ষ করেন। একাদশী বলে জ্বরাক্রান্ত বালবিধবাকে জল পর্যন্ত দেওয়া হয়নি। হিন্দু সমাজের অযৌক্তিক আচার ব্যবহারে বীতশ্রদ্ধ হয়ে কলকাতায় এসে খৃষ্টধর্মে দীক্ষিত হন তিনি। ছাত্র জীবনের প্রথম কয়েক মাস মেদিনীপুরে কাটিয়েই সুকুমারী কলকাতায় চলে আসেন। সেখানে ক্রাইস্ট চার্চ স্কুলে প্রাথমিক শিক্ষা। পরে সেন্ট মার্গারেট স্কুল থেকে ম্যাট্রিক। এরপর সংস্কৃতে সাম্মানিক নিয়ে প্রেসিডেন্সি কলেজে পড়তে চেয়ে প্রত্যাখ্যাত হন। কারণ সে সময় প্রেসিডেন্সিতে মেয়েদের প্রবেশাধিকার ছিল না। শেষ পর্যন্ত ভিক্টোরিয়া কলেজে ভর্তি হন। স্নাতক পরীক্ষায় সকল বিষয়ে সমস্ত ছাত্রদের মধ্যে কলকাতা বিশ্ববিদ্যালয়ে সর্বোচ্চ নম্বর প্রাপককে ঈশান স্কলারশিপ দেওয়া হত। মেধাবী ছাত্রী সুকুমারী সকল বিষয়ে সর্বোচ্চ নম্বর পেয়েও সেই বৃত্তি পাননি। কারণ তিনি ছিলেন খৃষ্টান। দাতা ঈশান চন্দ্র ঘোষের লিখিত নির্দেশ ছিল বর্ণহিন্দু ছাড়া আর কাউকে এই স্কলারশিপ দেওয়া যাবে না। পরিবর্তে জুবিলি পোস্ট গ্র্যাজুয়েট স্কলারশিপ নিয়ে ১৯৪২ সালে বিএ পাশ। এরপর কলকাতা বিশ্ববিদ্যালয়ে সংস্কৃতে এমএ-তে ভর্তি হয়েও বাঙালী খৃষ্টান হওয়ার কারণে বাধার সম্মুখিন হন। শেষ পর্যন্ত ইংরাজি নিয়ে এমএ পাশ করেন।

সঠিক অনুচ্ছেদ শিরোনাম কোনটি?
titleA. জীবনী
titleB. পুস্তক পরিচিতি
titleC. জীবনারম্ভ
titleD. কর্মজীবন
উত্তর: titleC
সংস্কৃত যজ্ন(আধুনিক হিন্দি উচ্চারণঃ যজ্ঞ) প্রায়ই উৎসর্গ হিসেবে অনুবাদ করা হয়। (এছাড়া উৎসর্গকে সাধারণ ভাবে পূজা বলা হয়)। ঘি (ঘৃত), শস্য, মশলা এবং কাঠ মন্ত্র পাঠের মাধ্যমে আগুনে ঢালাকে উৎসর্গ হিসেবে বর্ণনা করা হয়। আগুন অগ্নি স্বর্গীয় বাহক যিনি দেবদেবীর কাছে অর্ঘ্য বহন করে নিয়ে যান। বৈদিক যুগে যোজনায় সাধারণত দুধ, ঘি, দই, শষ্য উৎসর্গ করা হতো এবং "সোমা" গাছ-প্রাণী উৎসর্গ কম প্রচলিত ছিলো। বিয়ে এবং শেষকৃত্যে ও ব্যক্তিগত পূজায় প্রায়ই যজ্ঞের আয়োজন করা হয়। হিন্দুধর্মে আভ্যন্তরীণ তথা বাহ্যিক উপাসনার মাধ্যমে পরমার্থের নিকট আত্মসমর্পণকেও উৎসর্গ বলা হয়।

সঠিক অনুচ্ছেদ শিরোনাম কোনটি?
titleA. খ্রিস্টান ধর্ম
titleB. হিন্দুধর্ম
titleC. ধর্মে উৎসর্গ
titleD. ইসলাম
উত্তর: titleB
দেশের প্রধান পাট ফলনশীল জেলা ফরিদপুরে সুস্বাদু ধান, ইক্ষু, গম, পেঁয়াজ, সরিষা সহ নানা ফসল উৎপন্ন হয়। ফরিদপুরের পদ্মার ইলিশ জগৎখ্যাত হয়ে আছে আজও। আকাশ ও উজান থেকে আসা পানির উপযোগিতায় ফরিদপুরে কৃষির সম্প্রসারণ হয়েছে অভাবিত। এখনও কৃষিই এখানকার অর্থনীতির প্রাণ। প্রমত্তা পদ্মা, কোল থেকে ভূবনেশ্বর ও আড়িয়াল খাঁ, কুমার, মধুমতি, গড়াই, চন্দনা, বারাশিয়া নদী মানুষের হাতে সোনার ফসল ও মাছসহ অনন্য সম্পদ তুলে দিয়েছে।


সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রধান শস্য
titleC. প্রশাসনিক এলাকাসমূহ
titleD. জনসংখ্যা
উত্তর: titleA
৩০ এপ্রিল ২০১২ সালে ঢাকা বিশ্ববিদ্যালয় সিন্ডিকেটের অনুমোদনে সামাজিক বিজ্ঞান অনুষদের একটি স্বতন্ত্র শাখা হিসেবে বিভাগটির যাত্রা শুরু হয়। অধ্যাপক ড. জিয়া রহমান ২৪ নভেম্বর ২০১৩ সালে বিভাগটির প্রতিষ্ঠাতা চেয়ারম্যান হিসেবে যোগদান করেন। বিভাগটি ২০১৩-২০১৪ শিক্ষাবর্ষ থেকে স্নাতক ও স্নাতকোত্তর ডিগ্রির কার্যক্রম শুরু করেছে এবং বর্তমানে বি.এস.এস. (সম্মান) ও "এম.এস.এস. ইন ক্রিমিনলজি এ্যান্ড ক্রিমিনাল জাস্টিস" (স্নাতকোত্তর) প্রোগ্রামে শিক্ষার্থীরা অধ্যয়ন করছেন।

সঠিক অনুচ্ছেদ শিরোনাম কোনটি?
titleA. একাউন্টিং এন্ড ইনফরমেশন সিস্টেমস
titleB. মৃত্তিকা, পানি ও পরিবেশ
titleC. অপরাধবিজ্ঞান
titleD. পারমাণবিক প্রকৌশল
উত্তর: titleC
২০১৬ সালের ১৬ এপ্রিলে আইসিসি ২০১৫-১৭ বিশ্ব ক্রিকেট লিগ চ্যাম্পিয়নশিপে নামিবিয়ার বিপক্ষে অভিষিক্ত হন। ২০১৬ সালে অনূর্ধ্ব-১৯ ক্রিকেট বিশ্বকাপের জন্য দলে ডাক পান। বিশ্বকাপের ২য় ম্যাচে আয়ারল্যান্ড জাতীয় ক্রিকেট দলের বিপক্ষে ৩২তম ওভারে হ্যাট্রিক করেন। তিনি অনূর্ধ্ব-১৯ বিশ্বকাপের ইতিহাসে ৫ম বোলার হিসেবে হ্যাট্রিক করেন। ৫ম স্থান নির্ধারনী প্লে-অফ ম্যাচে পাকিস্তানের বিপক্ষে ৩/৫৩ এবং ৭ম স্থান নির্ধারনী প্লে-অফ ম্যাচে নামিবিয়ার বিপক্ষে ৩/৩৫ পান। টুর্নামেন্টের ২য় সেরা উইকেট শিকারি হন। সেপ্টেম্বরে অস্ট্রেলিয়ার সাবেক অধিনায়ক মাইকেল ক্লার্ক তাকে সিডনির স্থানীয় একটি ক্লাবে খেলার আমন্ত্রন জানান। ২০১৭ সালের এসিসি অনূর্ধ্ব-১৯ বিশ্বকাপে মালয়শিয়ার বিপক্ষে ৫/৮ পান এবং ম্যান অফ দ্য ম্যাচ নির্বাচিত হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. প্রারম্ভিক ক্যারিয়ার
titleC. ফ্রেঞ্চাইজি লীগ
titleD. প্রারম্ভিক জীবন
উত্তর: titleB
নিজ ক্যারিয়ার ব্যাপী আলিমুদ্দিন ১৪০টি ফার্স্ট ক্লাস ম্যাচ খেলেছেন এবং ৭২৭৫ রান স্কোর গড়েছেন, যাতে ১৪টি সেঞ্চুরি ও ৩৮টি অর্ধসেঞ্চুরি এবং গড় রান ৩২.৭৭, পাশাপাশি তিনি ৪০টি উইকেটও নিয়েছেন। সমালোচকগণ তাকে একজন চমৎকার ফিল্ডার বলে মনে করেন। মাত্র ১২ বছর ৭৩ দিন বয়সে তিনি রাজাস্থানে তার প্রথম অভিষেক ম্যাচটি খেলে ফার্স্ট ক্লাস ক্রিকেটে সর্বকনিষ্ঠ প্লেয়ারের রেকর্ড গড়েন। ১৯৪২–৪৩-এ, তিনি রাঞ্জি ট্রফির প্রথম ম্যাচ খেলেন এবং দুই ইনিংসে যথাক্রমে ১৩ ও ২৭ রান করেন। প্রথম-শ্রেণীর ক্রিকেটে তার সর্বোচ্চ স্কোর হল ১৪২ রান, যা তিনি ১৯৫৪ সালে ওরচেস্টারশায়ারের বিরুদ্ধে করেন। জাতীয়ভাবে, আলিমুদ্দিন সিন্ধ, রাজস্থান, করাচী, বাহাওয়ালপুর এবং গুজরাট ক্রিকেট টিমের প্রতিনিধিত্ব করেছেন, এবং ১৯৪৮ সালে সিন্ধ ও ওয়েস্ট ইন্ডিজের মধ্যকার ম্যাচে পাকিস্তানের মাটিতে কোন আন্তর্জাতিক বোলারের বলের মুখোমুখি হওয়া প্রথম পাকিস্তানি ব্যাটসম্যান হওয়ার গৌরব অর্জন করেছেন। ১৯৫৪ সালে পাকিস্তানের ইংল্যান্ড সফরকালে, আলিমুদ্দিন ৭০০ রানেরও অধিক স্কোর গড়েন, যার মধ্যে প্রথম দুই ম্যাচে দুটি সেঞ্চুরিও ছিল। ১৯৬১-৬২ মৌসুমে তিনি সবচেয়ে বেশি সফলতা লাভ করেন, সে সময়ে তার অর্জন ছিল ১২ ম্যাচে ১০২০ রান এবং ম্যাচপ্রতি গড় ৫১.০০। একই মৌসুমে, তিনি করাচী দলের অধিনায়ক হিসেবে দায়িত্ব নিয়ে কায়েদে আজম ট্রফি ও আইয়ুব জোনাল ট্রফিতে দলটির বিজয় এনে দেন। ফার্স্ট ক্লাস ক্রিকেটে তার সর্বশেষ মৌসুম ছিল ১৯৬৭-৬৮।

সঠিক অনুচ্ছেদ শিরোনাম কোনটি?
titleA. ফার্স্ট-ক্লাস ক্যারিয়ার
titleB. আন্তর্জাতিক ক্যারিয়ার
titleC. মৃত্যু
titleD. ব্যক্তিগত জীবন
উত্তর: titleA
মনের উত্তর দেওয়ার প্রতিটি প্রয়াস – দেহের সমস্যাটি যথেষ্ট সমস্যাগুলির মুখোমুখি হয়। কিছু দার্শনিক যুক্তি দেখান যে এটি কারণ অন্তর্নিহিত ধারণাগত বিভ্রান্তি রয়েছে। ভাষাগত সমালোচনার ঐতিহের লুডভিগ উইটজেনস্টাইন এবং তার অনুসারীদের মতো এই দার্শনিকরা তাই সমস্যাটিকে মায়াময়ী হিসাবে প্রত্যাখ্যান করেছেন। তারা যুক্তি দেয় যে মানসিক এবং জৈবিক অবস্থা একসাথে কীভাবে ফিট করে তা জিজ্ঞাসা করা ত্রুটি। বরং এটি সহজভাবেই মেনে নেওয়া উচিত যে মানুষের অভিজ্ঞতা বিভিন্ন উপায়ে বর্ণনা করা যায়। উদাহরণস্বরূপ, একটি মানসিক এবং জৈবিক শব্দভাণ্ডারে। কেউ যদি অন্যটির শব্দভাণ্ডারের দিক থেকে একটিকে বর্ণনা করার চেষ্টা করে বা যদি মানসিক শব্দভাণ্ডারটি ভুল প্রসঙ্গে ব্যবহার করা হয় তবে অলৌকিক সমস্যা দেখা দেয়। উদাহরণস্বরূপ, যদি কেহ মস্তিষ্কের মানসিক অবস্থার সন্ধান করে তবে এটি এই ক্ষেত্রে। মস্তিষ্কটি কেবল মানসিক শব্দভাণ্ডারের ব্যবহারের জন্য ভুল প্রসঙ্গ — মস্তিষ্কের মানসিক অবস্থার জন্য অনুসন্ধান সুতরাং একটি বিভাগ ত্রুটি বা যুক্তির এক ধরনের মিথ্যাবাদ ।

আজ, পিটার হ্যাকারের মতো উইটজেনস্টেইনের দোভাষী দ্বারা এ জাতীয় অবস্থানটি প্রায়শই গৃহীত হয় । তবে কার্যকরীতার প্রবর্তক হিলারী পুতনমও এই অবস্থান গ্রহণ করেছেন যে মন-দেহের সমস্যা একটি বিভ্রান্তিকর সমস্যা যা উইটজেনস্টাইনের পদ্ধতি অনুসারে দ্রবীভূত করা উচিত।

সঠিক অনুচ্ছেদ শিরোনাম কোনটি?
titleA. অবাধ ইচ্ছা
titleB. দুর্বল উদ্দীপনাবাদ
titleC. মন শরীর সমস্যার ভাষাগত সমালোচনা
titleD. নিউরোবায়োলজি
উত্তর: titleC
কেবল জ্ঞান অর্জনের পর তীর্থঙ্কর সমবসরণে মুক্তির পথ প্রচার করেন। জৈন ধর্মগ্রন্থ অনুসারে, দেবগণ (স্বর্গীয় সত্ত্বা) একটি স্বর্গীয় মঞ্চ সৃষ্টি করেন। সেখানে দেবগণ, মানুষ ও পশুপাখি তীর্থঙ্করদের উপদেশ শোনার জন্য একত্রিত হন। তীর্থঙ্করের বাক্য সকল মানুষ ও পশুপাখির নিজস্ব ভাষায় ধরা থাকে। মনে করা হয়, এই প্রচারকার্যের সময় সমবসরণ স্থলের বহুদূর পর্যন্ত কোনও নিরানন্দ থাকে না।
সঠিক অনুচ্ছেদ শিরোনাম কোনটি?
titleA. পঞ্চ কল্যাণক
titleB. পরবর্তী বিশ্বযুগ
titleC. মূর্তিতত্ত্ব
titleD. সমবসরণ
উত্তর: titleD
১৯৬৫ সালে এসএসজি কাশ্মীরে কভার্ট অপারেশনের প্রস্তুতি নিচ্ছিল। ইতিমধ্যে মাহমুদ মার্কিন সেনাবাহিনীর বিশেষ ফোর্সের সাথে উন্নত কোর্সের জন্য নির্বাচিত হয়েছেন। কিন্তু তিনি নিজেকে কভার্ট অপারেশনের জন্য বেছে নেন কোর্সের জন্য যুক্তরাষ্ট্র যাওয়ার পরিবর্তে। তিনি সিতারা-ই-জুরাত খেতাবে ভূষিত হন ১৯৬৫ ভারত পাকিস্তান যুদ্ধে বীরত্বপূর্ণ ভূমিকা রাখার কারণে। তিনি ১৯৭০ সালে মেজর পদে উন্নীত হন এবং পেশোয়ারে অবস্থান করছিলেন। তাকে পোস্টিং দেয়া হয় প্যারাসুট ট্রেনিং স্কুলের কমান্ড্যান্ট হিসেবে।

সঠিক অনুচ্ছেদ শিরোনাম কোনটি?
titleA. অন্যান্য অপারেশন
titleB. ১৯৬৫ ভারত-পাকিস্তান যুদ্ধ
titleC. প্রাথমিক জীবন ও শিক্ষা
titleD. মিলিটারি ক্যারিয়ার
উত্তর: titleB
মুহাম্মাদ (সাঃ) এর সময়ে, মুসলিম পুরুষ ও নারীগণ নবীকে সকল বিষয়ে প্রশ্ন করতে লজ্জাবোধ করতেন না, এমনকি যৌন জীবনের মত ব্যক্তিগত বিষয়েও, যেন তারা তাদের ধর্মে দেয়া তাদের জন্য নির্ধারিত শিক্ষা ও নিয়মনীতি জানতে পারেন। এ ব্যাপারে মুহাম্মাদ(সাঃ)-র স্ত্রী আয়েশা বলেন, “আনসারি (মদিনার নাগরিক) নারীগণ কতই না আশীর্বাদপুষ্ট, লাজুকতা তাদের ধর্মের জ্ঞান অর্জনের পথে বাঁধা হয়ে দাড়ায় নি।" (তিরমিজি ব্যতীত সিহাহ সিত্তাহর সকল গ্রন্থে)।

যে পদ্ধতিতে নারীরা নবী(সাঃ)কে সরাসরি অথবা নবীর নিজ পত্নীদের মাধ্যমে প্রশ্ন করতেন তাতে প্রমাণ হয় যে, দৈনন্দিন যৌন সমস্যাগুলো অসামাজিক বিষয় ছিল না, বরং পূর্ণ জ্ঞাত ও সম্মানিত বিষয় ছিল। নবী (সাঃ) শিখিয়েছেন, "লজ্জা ঈমানের অঙ্গ”, কিন্তু সাথে তিনি আরও শিখিয়েছেন “ধর্মীয় সমস্যার ব্যাপারে কোন লজ্জা নেই” এমনকি যৌন জীবনের বিভিন্ন বিষয়বস্তুর ক্ষেত্রেও।

সঠিক অনুচ্ছেদ শিরোনাম কোনটি?
titleA. প্রাপ্তবয়স্ক
titleB. ধর্ষণ
titleC. যৌনতার পদ্ধতি
titleD. নৈশকালীন নির্গমন
উত্তর: titleA
দশম শতক থেকে (এবং প্রকৃতপক্ষে ২০ শতক পর্যন্ত) মক্কার শরিফ আল-হাশিম অঞ্চলের সবচেয়ে উন্নত অংশে একটি রাষ্ট্র বজায় রেখেছিল। এটি হেজাজ। তাদের রাজ্য মূলত শুধুমাত্র মক্কা এবং মদিনার পবিত্র শহর নিয়ে গঠিত ছিল। কিন্তু ১৩ শতাব্দিতে এটি হেজাজের বাকি অংশ অন্তর্ভুক্ত করে। যদিও শরীফরা হেজাজে স্বাধীন কর্তৃপক্ষের উপর কর্তৃত্ব করতেন, তবুও তারা সাধারণত সেই সময়ের প্রধান ইসলামি সাম্রাজ্য আধিরাজ্যের অধিকারী ছিল। মধ্য যুগে এগুলি বাগদাদের আব্বাসীয় খিলাফত এবং মিশরের মামলুক, ফাতেমীয় খিলাফত এবং আইয়ুবীয় রাজবংশের অধিভুক্ত করে।

সঠিক অনুচ্ছেদ শিরোনাম কোনটি?
titleA. অটোমান শাসনে ফেরা
titleB. মক্কা শরীফাত
titleC. উমাইয়া এবং আব্বাসীয় শাসনকাল
titleD. একত্রীকরণ
উত্তর: titleB
প্রতি দিন-রাতে বিভিন্ন সময়ে পাঁচ বার আযান দেওয়া হয়। আর আযান তখনই দেওয়া হয় যখন নামাযের সময় হয়। নিচে আযানের সময় দেওয়া হল:
১। ফজর:সবহে সাদিক উদিত হলে। সূর্য পূর্ব আকাশে উদিত হওয়ার আগ মুহূর্তে ।
২। যোহর: সূর্য পশ্চিম আকাশে একটু ঢলে গেলে ।
৩। আছর:সূর্যের প্রখরতা থাকতে ।
৪। মাগরিব:সূর্য অস্ত যাওয়ার সাথে সাথে ।
৫। এশা: সূর্য অস্ত যাওয়ার পর রাতেরএক তৃতীয়াংশে ।
সঠিক অনুচ্ছেদ শিরোনাম কোনটি?
titleA. জুমার নামাজের আযান
titleB. হযরত বেলালের আযান
titleC. আযানের কথা বা বাক্যসমূহ
titleD. আযানের সময়
উত্তর: titleD
বাংলাদেশের উত্তর-পূর্ব কোণে অবস্থিত পূণ্যভূমি হাওর, সমতল ভূমি ও টিলাবেষ্টিত দু'টি পাতা একটি কুড়ির সিলেট বিভাগে কৃষি শিক্ষা প্রসারের জন্য ০২ নভেম্বর, ২০০৬ সালে বিলুপ্ত সিলেট সরকারি ভেটেরনারি কলেজকে একটি অনুষদে রূপান্তর করে প্রতিষ্ঠিত হয় সিলেট কৃষি বিশ্ববিদ্যালয়। শুরুতে তিনটি অনুষদ নিয়ে যাত্রা শুরু করলেও পর্যায়ক্রমে পাল্লা দিয়ে ছয়টি অনুষদ চালু হয়। এসকল অনুষদের মাধ্যমে কৃষি বিজ্ঞানের বিভিন্ন ক্ষেত্রে অগ্রসরমান বিশ্বের সাথে সঙ্গতি রক্ষা ও সমতা অর্জন এবং জাতীয় পর্যায়ে উচ্চতর শিক্ষা ও গবেষণার সুযোগ সৃষ্টি, আধুনিক জ্ঞানচর্চা ও কৃষি বিজ্ঞানের সাথে সম্পর্কযুক্ত আনুষঙ্গিক অন্যান্য বিষয়ে শিক্ষা দান, গবেষণা কার্য পরিচালনা করা হয়।

সঠিক অনুচ্ছেদ শিরোনাম কোনটি?
titleA. বিশ্ববিদ্যালয়ের অন্তর্গত প্রতিষ্ঠান
titleB. ভেটেরিনারি, এনিম্যাল ও বায়োমেডিক্যাল সায়েন্সেস অনুষদ
titleC. ইতিহাস
titleD. কৃষি অর্থনীতি ও ব্যবসায় শিক্ষা অনুষদ
উত্তর: titleC
পাহাড়তলী ইউনিয়নে যোগাযোগের প্রধান সড়ক চট্টগ্রাম-কাপ্তাই মহাসড়ক। এছাড়াও রয়েছে উত্তর ও দক্ষিণ রাউজানের সংযোগ সড়ক হাফেজ বজলুর রহমান সড়ক। এছাড়াও অনেক আভ্যন্তরীণ সড়ক রয়েছে যেগুলো দিয়ে ইউনিয়নের বিভিন্ন অঞ্চলে যোগাযোগ করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়াও কাপ্তাই সড়কে সব ধরনের যানবাহন চলাচল করে।

সঠিক অনুচ্ছেদ শিরোনাম কোনটি?
titleA. হাট-বাজার
titleB. যোগাযোগ ব্যবস্থা
titleC. আয়তন
titleD. জনসংখ্যা
উত্তর: titleB
তিনি গোবিন্দ চন্দ্র নাথ রায়ের দত্তক পুত্র ছিলেন, নাটোরের জমিদার, রাজশাহী রাজ পরিবারের একজন সদস্য, যিনি নিঃসন্তান অবস্থায় মারা যান এবং তার বিধবা পনের বছর বয়সে জগদন্দ্রকে দত্তক গ্রহণ করেন। ১৮৭৭ সালে মহারাজা ব্যক্তিগত খেতাব লাভ করেন। পরে তিনি কলকাতায় তার বাড়ি বানিয়ে দেন। নাটোর রাজবাড়ী , নাটোর রাজ পরিবারের পূর্বপুরুষের বাড়ি যা রাণী ভবানীর সময়ে তৈরি। বর্তমানে এটি বাংলাদেশের একটি সুরক্ষিত স্মৃতিস্তম্ভ ।

সঠিক অনুচ্ছেদ শিরোনাম কোনটি?
titleA. মৃত্যু
titleB. পরিবার বর্গ
titleC. স্মৃতিশালা
titleD. পেশা এবং পৃষ্ঠপোষকতা
উত্তর: titleB
১৯৭৭ সালে ভারদা চিত্রধারণ ও সম্পাদনায় আরও বেশি নিয়ন্ত্রণ লাভের জন্য তার নিজের প্রযোজনা কোম্পানি সিনে-তামারিস প্রতিষ্ঠা করেন। ২০১৩ সালে লস অ্যাঞ্জেলেস কাউন্টি মিউজিয়াম অব আর্ট ক্যালিফোর্নিয়াল্যান্ডে "আনিয়েস ভারদা" শীর্ষক ভারদার প্রথম মার্কিন প্রদর্শনীর আয়োজন করে। এই প্রদর্শনীতে ভাস্কর্য স্থাপন, কয়েকটি আলোকচিত্র, ও স্বল্পদৈর্ঘ্য চলচ্চিত্র এবং ১৯৬০-এর দশকে লস অ্যাঞ্জেলেসে তার অতিবাহিত সময়ের অনুপ্রেরণার বর্ণনা প্রদর্শিত হয়।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. আলোকচিত্র কর্মজীবন
titleC. ক্লেও দ্য স্যাঁক আ সেত (১৯৬১)
titleD. পরবর্তী কর্মজীবন
উত্তর: titleD
ষাটের দশকে ভারতের প্রথম ওপেনহার্ট সার্জারি হয়েছিল ১৯৬২ তে; সেদিন অপারেশন থিয়েটারে শিক্ষক প্রফেসর ডাঃ অজিত কুমার বসুর সঙ্গে উপস্থিত ছিলেন তরুণ শল্যবিদ বি. এন. গুহরায়। এরপর এ বিষয়ে তিনি অনেক গবেষণা করেছেন; তাঁর দেড়শরও বেশী গবেষণাপত্র প্রকাশিত হয়েছে আন্তর্জাতিক জার্নালে। যুক্তভাবে একটি ডাক্তারী বই-ও প্রকাশ করেছিলেন, বেশ কিছু বহুলেখক গ্রন্থের জন্য লিখেছেন। শেষ জীবনে কলকাতা মেডিকেল কলেজ-এর থোরাসিক সার্জারি বিভাগের প্রধান হিসেবে কাজ করেছেন চৌদ্দ বছর। লিভার সিরোসিস রোগটি অপরেশন ক’রে সারানোর পদ্ধতিটিও তাঁরই আবিস্কার: এটি বিশ্বব্যাপী চিকিৎসাশাস্ত্রে গুহরায়-বাসু শান্ট অপারেশন নামে খ্যাত। চাকুরী জীবনে যথেষ্ট ব্যস্ত ছিলেন ড. বি. এন. গুহরায়।

সঠিক অনুচ্ছেদ শিরোনাম কোনটি?
titleA. মৃত্যু
titleB. শৈল্যচিকিৎসা বিদ্যায় অবদান
titleC. জীবনানন্দ দাশের পাণ্ডুলিপি সংশ্রব
titleD. কাব্য
উত্তর: titleB